pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองฟูกูโอกะ เดินทางไปเยี่ยมเยียนผู้ฝึกงานชาวไทยในเมืองทากาวะ  [กระทรวงการต่างประเทศ]
วันเสาร์ที่ 30 พฤษภาคม 2563
สถานกงสุลใหญ่ ณ เมืองฟูกูโอกะ เดินทางไปเยี่ยมเยียนผู้ฝึกงานชาวไทยในเมืองทากาวะ  [กระทรวงการต่างประเทศ]
สถานกงสุลใหญ่ ณ เมืองฟูกูโอกะ เดินทางไปเยี่ยมเยียนตัวแทนผู้ฝึกงานชาวไทยของบริษัท ทรานคอม เอสซี จํากัด ในเมืองทากาวะ และได้ประสานงานกับสถานเอกอัครราชทูต ณ กรุงโตเกียว เพื่อให้ช่วยจัดสรรที่นั่งในเที่ยวบินพิเศษ
เมื่อวันที่ 29 พฤษภาคม 2563 เวลา 10.00 – 11.00 น. นายอัฐกาญจน์ วงศ์ชนะมาศ กงสุลใหญ่ ณ เมืองฟูกูโอกะ พร้อมด้วยข้าราชการและเจ้าหน้าที่สถานกงสุลใหญ่ฯ ได้เดินทางไปเยี่ยมเยียนและให้กําลังใจตัวแทนผู้ฝึกงานชาวไทยของบริษัท ทรานคอม เอสซี จํากัด ในเมืองทากาวะ จ.ฟูกูโอกะ โดยในกลุ่มนี้มีจํานวน 85 ราย ได้เข้าร่วมโครงการลาออกโดยสมัครใจ และขอเดินทางกลับประเทศไทยโดยเร็ว เนื่องจากบริษัทได้รับผลกระทบจากการแพร่ระบาดของเชื้อไวรัส COVID-19 ทําให้ผู้ฝึกงานขาดรายได้จากการหยุดงานชั่วคราว
ในการนี้ เพื่อเป็นการให้ความช่วยเหลือคนไทยที่ได้รับความเดือดร้อนในครั้งนี้ สถานกงสุลใหญ่ฯ จึงได้ประสานกับสถานเอกอัครราชทูต ณ กรุงโตเกียว และ สํานักงานแรงงานในประเทศญี่ปุ่น เพื่อให้ความช่วยเหลือในส่วนที่เกี่ยวข้อง โดยสถานเอกอัครราชทูต ณ กรุงโตเกียว ได้จัดสรรที่นั่งบนเครื่องบินเที่ยวบินพิเศษ (Repatriation Flight) ให้ผู้ฝึกงานชาวไทยจํานวน 85 ราย เดินทางกลับประเทศไทย ในวันอังคารที่ 2 มิถุนายน 2563 โดยสายการบิน ANA เที่ยวบิน NH 847 เส้นทางฮาเนดะ – กรุงเทพฯ และสถานกงสุลใหญ่ฯ มอบหมายให้เจ้าหน้าที่ฝ่ายกงสุล ไปอํานวยความสะดวกที่สนามบินฟูกูโอกะ ในวันที่ 1 มิถุนายน 2563 ช่วงเดินทางไปกรุงโตเกียว และพักรอ 1 คืน ก่อนเดินทางกลับประเทศไทยในวันที่ 2 มิถุนายน 2563
ในโอกาสนี้ กงสุลใหญ่ฯ ได้กล่าวให้กําลังใจผู้แทนผู้ฝึกงาน และมอบสารจากกงสุลใหญ่ฯ รวมทั้งถุงยังชีพ ซึ่งประกอบด้วย หน้ากากอนามัย/หน้ากากผ้า เจลแอลกอฮอล์ฆ่าเชื้อ เครื่องดื่ม ขนมขบเคี้ยว และเอกสารแนะนําที่เป็นประโยชน์แก่ผู้ฝึกงานดังกล่าวได้ใช้ระหว่างรอการเดินทางกลับประเทศไทย นอกจากนี้ ยังได้มอบหน้ากากอนามัยและหน้ากากผ้าให้กับผู้ฝึกงานชาวไทยอีก 24 คน ที่ยังขออยู่ทํางานต่อไปอีก โดยกล่าวว่า ถุงยังชีพที่มอบให้ครั้งนี้ เป็นสัญลักษณ์แสดงไมตรีจิต และความปรารถนาดีแก่ชาวไทยที่ได้รับความเดือดร้อนจากวิกฤติในครั้งนี้
ในช่วงบ่ายของวันเดียวกัน กงสุลใหญ่ฯ และคณะ ได้เข้าเยี่ยมคารวะและพบหารือกับนาย Kimito Futaba นายกเทศมนตรีเมืองทากาวะ โดยแจ้งวัตถุประสงค์ที่เดินทางไปเยี่ยมคนไทยที่เมืองทากาวะ รวมทั้งขอความร่วมมือทางเทศบาลเมืองทากาวะดูแลช่วยเหลือคนไทยในเมืองทากาวะ โดยหวังว่า หากสถานการณ์การแพร่ระบาดดีขึ้น จะมีผู้ฝึกงานชาวไทยกลับมาทํางานที่เมืองทากาวะอีกครั้ง
นายกเทศมนตรีเมืองทากาวะกล่าวขอบคุณที่กงสุลใหญ่ฯ และเจ้าหน้าที่ มาเยือนเมืองทากาวะ และกล่าวว่า แม้จะรู้สึกเสียดายที่ผู้ฝึกงานชาวไทยจํานวนมาก ต้องเดินทางกลับประเทศไทย เพราะสถานการณ์การแพร่ระบาดของเชื้อไวรัส COVID-19 แต่ในอนาคตหวังว่า ผู้ฝึกงานชาวไทย จะกลับมาทํางานในเมืองทากาวะอีก และย้ําว่า เทศบาลเมืองทากาวะจะร่วมมือกับสถานกงสุลใหญ่ฯ ดูแลช่วยเหลือคนไทยที่ยังคงอยู่ทํางานที่เมืองทากาวะอย่างดีที่สุด และในอนาคต จะมีโอกาสร่วมมือกับสถานกงสุลใหญ่ฯ จัดกิจกรรมต่าง ๆ เพื่อส่งเสริมความสัมพันธ์ระหว่างไทย กับ เมืองทากาวะ ให้ใกล้ชิดมากยิ่งขึ้นต่อไป
รัฐบาลไทย-ข่าวทำเนียบรัฐบาล-มล.ปนัดดาฯ บรรยายเรื่อง "สถาบันพระมหากษัตริย์กับความผูกพันของประชาชนชาวไทย" แก่ผู้เข้ารับการฝึกอบรมตามโครงการจิตอาสาพระราชทานตามแนวพระราชดำริ หลักสูตรจิตอาสา ๙๐๔
วันอังคารที่ 6 พฤศจิกายน 2561
มล.ปนัดดาฯ บรรยายเรื่อง "สถาบันพระมหากษัตริย์กับความผูกพันของประชาชนชาวไทย" แก่ผู้เข้ารับการฝึกอบรมตามโครงการจิตอาสาพระราชทานตามแนวพระราชดําริ หลักสูตรจิตอาสา ๙๐๔
มล.ปนัดดาฯ บรรยายเรื่อง "สถาบันพระมหากษัตริย์กับความผูกพันของประชาชนชาวไทย" แก่ผู้เข้ารับการฝึกอบรมตามโครงการจิตอาสาพระราชทานตามแนวพระราชดําริ หลักสูตรจิตอาสา ๙๐๔
เมื่อวันจันทร์ที่​ ๕ พฤศจิกายน​๒๕๖๑เวลา๐๘.๐๐น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
เป็นวิทยากรบรรยายพิเศษ เรื่อง "สถาบันพระมหากษัตริย์กับความผูกพันของประชาชนชาวไทย"
ให้แก่ผู้เข้ารับการฝึกอบรมตามโครงการจิตอาสาพระราชทานตามแนวพระราชดําริ
หลักสูตรจิตอาสา ๙๐๔ "หลักสูตรหลักประจํา" รุ่นที่ ๒ ประจําปี๒๕๖๑
ณ อาคารอเนกประสงค์ กองพันฝึกส่วนหลัง กองบัญชาการทหารมหาดเล็กราชวัลลภ
รักษาพระองค์ เขตพระราชฐานในพระองค์​"วิภาวดี" เขตพญาไท
ม.ล. ปนัดดาฯ กล่าวตอนหนึ่งของการบรรยายพิเศษ ซึ่งเป็นวันที่สอง โดยได้อัญเชิญพระราโชบาย
เรื่อง "การศึกษา" ในสมเด็จพระเจ้าอยู่หัว เพื่อให้จิตอาสา ๙๐๔ "หลักสูตรหลักประจํา" รุ่นที่ ๒
ซึ่งเป็นรุ่นข้าราชการพลเรือน ทหาร ตํารวจ ระดับผู้บริหาร นําสู่การเรียนรู้และการปฏิบัติ ความว่า :
การมีทัศนคติที่ถูกต้องต่อบ้านเมือง อันมีความหมายว่า ต้องมีความรับผิดชอบ
มีความรู้ความเข้าใจที่มีต่อชาติบ้านเมือง ยึดมั่นในหลักคําสอนทางศาสนา
มีความมั่นคงในสถาบันสําคัญของชาติ และมีความเอื้ออาทรต่อชุมชนและสังคมของคนในชาติ
การมีพื้นฐานชีวิตที่มั่นคง มีคุณธรรม อันมีความว่า ให้ทุกคนรู้จักแยกแยะสิ่งที่ผิด-ที่ถูก
สิ่งชั่ว-สิ่งดี เพื่อปฏิบัติแต่สิ่งที่ชอบที่ดีงาม ปฏิเสธสิ่งที่ผิดที่ชั่ว เพื่อช่วยกันเสริมสร้างคนดี
ให้แก่ชาติบ้านเมือง การมีงานทํา มีอาชีพอันสุจริต อันมีความหมายว่า ต้องให้เด็กรักงาน มีวิริยภาพ
ทํางานให้เกิดความสําเร็จบริบูรณ์ การเรียนรู้การทํางานอย่างเป็นระบบระเบียบ
ให้สามารถเลี้ยงตนเอง มีความรับผิดชอบต่อตนเองและครอบครัว
การเป็นพลเมืองดีของชาติ อันมีความหมายว่า การเป็นพลเมืองดี เป็นหน้าที่ความรับผิดชอบ
ของทุกคน สถานศึกษา ศูนย์ฝึกและอบรมฯ สถานพินิจและคุ้มครองเด็กและเยาวชน
และสถานประกอบการ ต้องร่วมกันส่งเสริมให้ลูกหลานเยาวชนทุกคนมีโอกาสทําหน้าที่พลเมืองดี
การเป็นพลเมืองดีหมายถึงการมีน้ําใจไมตรีจิต ความเป็นสุภาพชน มีความเอื้ออาทร
มีความรู้รักสามัคคี การทํางานอาสาสมัคร มีความเสียสละ งานบําเพ็ญประโยชน์
ความเป็นแบบอย่างและกําลังใจแก่กัน เห็นอะไรที่จะสามารถกระทําเพื่อบ้านเพื่อเมือง
ได้ต้องช่วยกันด้วยความแข็งขัน"
รัฐบาลไทย-ข่าวทำเนียบรัฐบาล-นายกฯ เตรียมพบปะชาวโคราชและมอบเอกสารเข้าทำประโยชน์ในที่ดิน พร้อมติดตามการแก้ไขปัญหาน้ำท่วมน้ำแล้ง และความยากจน
วันอาทิตย์ที่ 20 สิงหาคม 2560
นายกฯ เตรียมพบปะชาวโคราชและมอบเอกสารเข้าทําประโยชน์ในที่ดิน พร้อมติดตามการแก้ไขปัญหาน้ําท่วมน้ําแล้ง และความยากจน
นายกฯ เตรียมพบปะชาวโคราชและมอบเอกสารเข้าทําประโยชน์ในที่ดิน พร้อมติดตามการแก้ไขปัญหาน้ําท่วมน้ําแล้ง และความยากจน ชี้ ครม.สัญจร จะพิจารณาแผนงาน/โครงการพัฒนาภาคอีสานหลายด้าน
พลเอก ประยุทธ์ จันทร์โอชา นายกรัฐมนตรี มีกําหนดการเดินทางไปยัง จ.นครราชสีมา เพื่อตรวจราชการและประชุมคณะรัฐมนตรีนอกสถานที่ ในระหว่างวันที่ 21 – 22 ส.ค.นี้ โดยภารกิจสําคัญในวันจันทร์ที่ 21 ส.ค. ช่วงเช้านายกรัฐมนตรีจะไปสักการะอนุสาวรีย์ท้าวสุรนารี จากนั้นจะเดินทางไปพบปะกับประชาชนและมอบหนังสืออนุญาตให้เข้าทําประโยชน์หรืออยู่อาศัยในที่ดินตามนโยบายรัฐบาล ณ ศาลาอเนกประสงค์ สวนสาธารณะเทศบาล ต.หัวทะเล อ.เมือง จ.นครราชสีมา
ในช่วงกลางวันและบ่าย นายกรัฐมนตรีจะพบหารือกับผู้ว่าราชการจังหวัด 20 จังหวัด ผู้แทนภาคเอกชน และผู้บริหารท้องถิ่นในภาคตะวันออกเฉียงเหนือ ณ หอประชุมเปรมติณสูลานนท์ ศาลากลางจังหวัดนครราชสีมา และจะเดินทางไปตรวจเยี่ยมการแก้ไขปัญหาน้ําท่วม ภัยแล้ง และการบริหารจัดการน้ําของ จ.นครราชสีมา ทั้งระบบ ณ อ่างเก็บน้ําบึงกระโตน อ.ประทาย รวมทั้งไปเยี่ยมชมหมู่บ้านเศรษฐกิจพอเพียง โครงการ 9101 ตามรอยเท้าพ่อ โครงการแก้ไขปัญหาความยากจนเชิงบูรณาการ และพบปะประชาชน ณ ศูนย์การเรียนรู้และขับเคลื่อนปรัชญาเศรษฐกิจพอเพียง บ้านหนองขี้เหล็ก ต.ตําบลวังหิน อ.โนนแดง
ในวันเดียวกันนี้ คณะรัฐมนตรีจะลงพื้นที่กระจายกันไปในหลายจังหวัด โดยตั้งแต่วันที่ 12 – 21 ส.ค.60 รองนายกรัฐมนตรีและรัฐมนตรีได้ลงพื้นที่ตรวจราชการ จํานวน 33 แห่ง ครอบคลุมทั้ง จ. นครราชสีมา นครพนม ร้อยเอ็ด อุดรธานี ชัยภูมิ อุบลราชธานี บุรีรัมย์ และขอนแก่น ซึ่งสํานักงานคณะกรรมการพัฒนาการเศรษฐกิจและสังคมแห่งชาติจะรวบรวมผลการลงพื้นที่ตรวจราชการทั้งหมดรายงานในที่ประชุมคณะรัฐมนตรีในวันอังคารที่22 ส.ค.ต่อไป
“การลงพื้นที่ของคณะรัฐมนตรีมีความหลากหลาย โดยเน้นติดตามความก้าวหน้า ปัญหาอุปสรรค ของการดําเนินงานตามนโยบายของรัฐบาล เช่น การเพิ่มประสิทธิภาพกองทุนหมู่บ้าน การพัฒนาศักยภาพแรงงาน รองรับภาคอุตสาหกรรมและบริการ การพัฒนาการท่องเที่ยวอีสานใต้ การพัฒนาวิสาหกิจชุมชนและแปรรูปสินค้าเกษตร การพัฒนาแหล่งน้ําในพื้นที่ลุ่มน้ํามูลตอนบน การติดตามภาวะเศรษฐกิจ การกําจัดขยะมูลฝอยชุมชนแบบครบวงจร โครงการก่อสร้างมอเตอร์เวย์ โครงการอินเทอร์เน็ตประชารัฐ การแก้ไขปัญหาหนี้นอกระบบ ฯลฯ”
สําหรับการประชุมคณะรัฐมนตรีนอกสถานที่ ณ จ.นครราชสีมา ครั้งนี้ มีจุดเน้นที่การพิจารณาแผนงาน/โครงการพัฒนาภาคตะวันออกเฉียงเหนือ เช่น แผนโครงการบริหารจัดการน้ําในพื้นที่ภาคตะวันออกเฉียงเหนือ พ.ศ. 2557 – 2569 การฟื้นฟูโครงสร้างพื้นฐานที่ได้รับความเสียหายจากอุทกภัย โครงการพัฒนาระบบรถไฟความเร็วสูงเพื่อเชื่อมโยงภูมิภาคช่วง กทม.-หนองคาย (ระยะที่ 1 กทม. - นครราชสีมา) และโครงการทางหลวงพิเศษระหว่างเมืองสายบางปะอิน – นครราชสีมา เป็นต้น
---------------
สํานักโฆษก
รัฐบาลไทย-ข่าวทำเนียบรัฐบาล-ก.เกษตรฯ ตั้งคณะอนุกรรมการแก้ไขปัญหาโครงการฝายหัวนาจังหวัดศรีสะเกษเฉพาะกลุ่มโนนสัง กลุ่มราษีไศล และกลุ่มกำนันผู้ใหญ่บ้าน เพื่อแก้ไขปัญหาอย่างครอบคลุม
วันจันทร์ที่ 15 มิถุนายน 2563
ก.เกษตรฯ ตั้งคณะอนุกรรมการแก้ไขปัญหาโครงการฝายหัวนาจังหวัดศรีสะเกษเฉพาะกลุ่มโนนสัง กลุ่มราษีไศล และกลุ่มกํานันผู้ใหญ่บ้าน เพื่อแก้ไขปัญหาอย่างครอบคลุม
ก.เกษตรฯ ตั้งคณะอนุกรรมการแก้ไขปัญหาโครงการฝายหัวนาจังหวัดศรีสะเกษเฉพาะกลุ่มโนนสัง กลุ่มราษีไศล และกลุ่มกํานันผู้ใหญ่บ้าน เพื่อแก้ไขปัญหาอย่างครอบคลุม
นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการแก้ไขปัญหาโครงการฝายหัวนา โดยที่ประชุมได้มีการแต่งตั้งคณะอนุกรรมการแก้ไขปัญหาโครงการฝายหัวนาจังหวัด  ศรีสะเกษเฉพาะกลุ่มโนนสัง กลุ่มราษีไศล และกลุ่มกํานันผู้ใหญ่บ้าน เพื่อให้มีตัวแทนของผู้ที่ได้รับผลกระทบได้มีส่วนร่วมในการแก้ไขปัญหาอย่างครอบคลุมทุกกลุ่มปัญหา ซึ่งมีอํานาจหน้าที่ในการตรวจสอบข้อเท็จจริง รวบรวมข้อมูล วิเคราะห์พิจารณาการแก้ไขปัญหา และแต่งตั้งคณะทํางาน
นอกจากนี้ ที่ประชุมยังได้พิจารณาให้เร่งรัดดําเนินการจ่ายเงินค่าชดเชยที่ดินที่ผ่านการรังวัดแล้ว จํานวน 520 แปลง และมอบหมายให้กรมชลประทานอ่านแปลภาพถ่ายทางอากาศตามแผนที่ ร.ว. 43 ก. ปี 2556 - 2557 บริเวณที่ทําการหัวนา บริเวณหนองจระเข้ ตําบลโนนสัง เพื่อดําเนินการในส่วนที่เกี่ยวข้องต่อไป
ทั้งนี้ กระทรวงเกษตรฯ โดยกรมชลประทาน ได้มีการจัดทําโครงการชลประทานเกษตรทฤษฎีใหม่ประยุกต์ เพื่อพัฒนาอาชีพในเขตพื้นที่ฝายหัวนา จังหวัดศรีสะเกษ ระยะที่ 1 อีกด้วย
รัฐบาลไทย-ข่าวทำเนียบรัฐบาล-“ยุติธรรม” จัดกิจกรรม “เติมฝันลูกน้อย...สู่อ้อมกอดพ่อ”
วันอังคารที่ 16 พฤษภาคม 2560
“ยุติธรรม” จัดกิจกรรม “เติมฝันลูกน้อย...สู่อ้อมกอดพ่อ”
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม เป็นประธานการจัดกิจกรรม “เติมฝันลูกน้อย...สู่อ้อมกอดพ่อ”
เมื่อวันอังคารที่ ๑๖ พฤษภาคม ๒๕๖๐ เวลา ๑๐.๐๐ น.
ณ เรือนจํากลางบางขวาง จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เป็นประธานการจัดกิจกรรม “เติมฝันลูกน้อย...สู่อ้อมกอดพ่อ”
ซึ่งจัดขึ้นโดยความร่วมมือระหว่างกระทรวงยุติธรรม กรมราชทัณฑ์ และรายการ Super ๑๐
เพื่อเปิดโอกาสให้เด็กหญิงพิมพ์พิชชา นาคสนิท (น้องบีม) พร้อมด้วยครอบครัว
ได้มีโอกาสพบกับบิดาซึ่งเป็นผู้ต้องขังอยู่ภายในเรือนจํากลางบางขวางอย่างใกล้ชิด
อันจะเป็นการสร้างความสัมพันธ์อันดีระหว่างสมาชิกภายในครอบครัว
รวมทั้งคลายความกังวล ลดความเครียดของผู้ต้องขังให้มีกําลังใจที่จะพัฒนาปรับปรุงตนเองให้เป็นคนดี
และพร้อมที่จะกลับไปใช้ชีวิตร่วมกับสังคมเมื่อภายหลังพ้นโทษ
อีกทั้งได้เปิดโอกาสให้เด็กและเยาวชนที่อยู่ในความควบคุมของศูนย์ฝึกและอบรมเด็กและเยาวชนชาย
บ้านกาญจนาภิเษก ตําบลคลองโยง อําเภอพุทธมณฑล จังหวัดนครปฐม
ได้มีส่วนร่วมในกิจกรรมดังกล่าว เพื่อฟื้นฟู เยียวยาให้เด็กและเยาวชนที่ก้าวพลาดมีแรงบันดาลใจ
ในการกลับคืนเป็นพลังสู่สังคมและสามารถดําเนินชีวิตต่อไปได้อย่างราบรื่น
รัฐบาลไทย-ข่าวทำเนียบรัฐบาล-สถานเอกอัครราชทูต ณ บันดาร์เสรีเบกาวัน และทีมประเทศไทย มอบถุงยังชีพ 178 ถุงให้แก่ผู้แทนชุมชนไทยเพื่อนำไปแจกจ่ายคนไทยในเขต/พื้นที่ต่างๆ ที่ได้รับผลกระทบจากการแพร่ระบาดของโรค COVID-19 [กระทรวงการต่างประเทศ]
วันพฤหัสบดีที่ 23 เมษายน 2563
สถานเอกอัครราชทูต ณ บันดาร์เสรีเบกาวัน และทีมประเทศไทย มอบถุงยังชีพ 178 ถุงให้แก่ผู้แทนชุมชนไทยเพื่อนําไปแจกจ่ายคนไทยในเขต/พื้นที่ต่างๆ ที่ได้รับผลกระทบจากการแพร่ระบาดของโรค COVID-19 [กระทรวงการต่างประเทศ]
สถานเอกอัครราชทูต ณ บันดาร์เสรีเบกาวัน และทีมประเทศไทย มอบถุงยังชีพ 178 ถุงให้แก่ผู้แทนชุมชนไทยเพื่อนําไปแจกจ่ายคนไทยในเขต/พื้นที่ต่างๆ ที่ได้รับผลกระทบจากการแพร่ระบาดของโรค COVID-19
เมื่อวันที่ 22 เมษายน 2563 น.ส. วันทนีย์ วิพุธวงศ์สกุล เอกอัครราชทูต ณ บันดาร์เสรีเบกาวัน พร้อมด้วยข้าราชการและเจ้าหน้าที่สถานเอกอัครราชทูตฯ และทีมประเทศไทย รวมทั้งนายพยัพ นิลแย้ม นายกสมาคมคนไทยในบรูไนดารุสซาลาม ได้ร่วมกันมอบถุงยังชีพให้กับผู้แทนชุมชนไทยเพื่อไปแจกจ่ายให้กับคนไทยในเขต/พื้นที่ Temburong, Jerudong, Selayun, Bunut, Mulaut และ Sungai Liang รวมจํานวน 53 ถุง ต่อจากนั้น เอกอัครราชทูตฯ ได้เดินทางไปมอบถุงยังชีพให้กับคนไทยใน Seria และ Kuala Belait รวมจํานวน 125 ถุง พร้อมทั้งได้สอบถามความเป็นอยู่และแนะนําให้ระวังรักษาร่างกายให้แข็งแรงและปฏิบัติตามมาตรการที่รัฐบาลกําหนด โดยเฉพาะอย่างยิ่ง การรักษาระยะห่างทางสังคมและการสวมหน้ากากอนามัยเมื่ออยู่ในที่ชุมชน รวมทั้งการหมั่นล้างมือ
ในการนี้ หากคนไทยท่านใดมีความเดือดร้อนหรือประสงค์จะรับถุงยังชีพสามารถติดต่อสถานเอกอัครราชทูตได้ที่หมายเลข +673 265 3108-9 ต่อ 104 หรือ 107 (ในเวลาทําการ) หรือ +673 876 2849 (หลังเวลาทําการหรือในกรณีฉุกเฉินเร่งด่วน)
“ด้วยรักและห่วงใยคนไทยในบรูไน” จากสถานเอกอัครราชทูต ทีมประเทศไทย และสมาคมคนไทยในบรูไน
รัฐบาลไทย-ข่าวทำเนียบรัฐบาล-รอง นรม. พล.ร.อ. ณรงค์ฯ เป็นประธานในพิธีเปิดนิทรรศการ “ชราชนม์คนคุณภาพกับโรงพยาบาลจุฬาลงกรณ์ สภากาชาดไทย”
วันจันทร์ที่ 22 พฤษภาคม 2560
รอง นรม. พล.ร.อ. ณรงค์ฯ เป็นประธานในพิธีเปิดนิทรรศการ “ชราชนม์คนคุณภาพกับโรงพยาบาลจุฬาลงกรณ์ สภากาชาดไทย”
รอง นรม. พล.ร.อ. ณรงค์ฯ เป็นประธานในพิธีเปิดนิทรรศการ “ชราชนม์คนคุณภาพกับโรงพยาบาลจุฬาลงกรณ์ สภากาชาดไทย”
วันนี้ (22 พฤษภาคม 2560) เวลา 09.00 น. ณ ห้องโถงกลาง ชั้น 1 อาคาร ส.ธ. โรงพยาบาลจุฬาลงกรณ์ สภากาชาดไทย พลเรือเอก ณรงค์ พิพัฒนาศัย รองนายกรัฐมนตรี เป็นประธานในพิธีเปิดนิทรรศการ “ชราชนม์คนคุณภาพกับโรงพยาบาลจุฬาลงกรณ์ สภากาชาดไทย” จัดโดย โรงพยาบาลจุฬาลงกรณ์ ร่วมกับคณะแพทยศาสตร์ จุฬาลงกรณ์มหาวิทยาลัย จัดขึ้นในระหว่างวันที่ 22 - 24 พฤษภาคม 2560
โอกาสนี้ ศาสตราจารย์ นายแพทย์สุทธิพงศ์ วัชรสินธุ ผู้อํานวยการโรงพยาบาลจุฬาลงกรณ์ ได้กล่าวรายงานถึงวัตถุประสงค์ของการจัดงานฯ ว่า เพื่อสร้างความรู้และความเข้าใจรวมทั้งเตรียมความพร้อมเกี่ยวกับการดูแลรักษาโรคของผู้สูงวัย โดยมุ่งหวังให้ผู้สูงวัยทุกคนได้ใชัชีวิตในช่วงบั้นปลายของชีวิตอย่างมีความสุขมากที่สุด อีกทั้งได้จัดตั้ง “กองทุน ส.ธ. เพื่อผู้สูงวัย” และจัดสร้าง “อาคาร ส.ธ.” เพื่อให้เป็นศูนย์ของการดูแลผู้สูงวัยแบบบูรณาการของสภากาชาดไทย พร้อมให้คําปรึกษาเรื่องของสุขภาพผู้สูงวัยในระดับประเทศและนานาชาติอีกด้วย
จากนั้น รองนายกรัฐมนตรีได้กล่าวเปิดงานว่า รัฐบาลตระหนักถึงความสําคัญของสถานการณ์ปัจจุบันที่ประเทศไทยมีจํานวนผู้สูงอายุเพิ่มขึ้นทุกปีอย่างต่อเนื่อง และสังคมไทยกําลังก้าวเข้าสู่สังคมผู้สูงอายุอย่างเต็มตัวภายในปี 2568 รัฐบาลเห็นความสําคัญของสถานการณ์ดังกล่าว และรู้สึกยินดีเป็นอย่างยิ่งที่โรงพยาบาลจุฬาลงกรณ์ สภากาชาดไทย และคณะแพทยศาสตร์ จุฬาลงกรณ์มหาวิทยาลัยได้สนองตอบต่อนโยบายรัฐบาลด้วยการสร้างอาคารเพื่อดูแลผู้สูงอายุแบบครบวงจร ซึ่งเปิดให้บริการฟรีอย่างเป็นทางการเมื่อปี 2558 ในวโรกาสฉลองพระชนมายุ 5 รอบ 2 เมษายน 2558 ของสมเด็จพระเทพรัตนราชสุดาฯ สยามบรมราชกุมารี ซึ่งทรงพระกรุณาโปรดเกล้าฯ พระราชทานนามอาคารนี้ว่า “อาคาร ส.ธ.” ถือได้ว่าป็นศูนย์การดูแลผู้สูงอายุแบบบูรณาการ พร้อมมีสิ่งอํานวยความสะดวกครบถ้วน และเครื่องมือแพทย์ที่ทันสมัย ตลอดจนมีคลินิกสหสาขาที่มีบทบาทสําคัญ เพื่อเป็นต้นแบบในการดูแลผู้สูงอายุแบบองค์รวม โดยเน้นการเสริมสร้างสุขภาพที่ดี พร้อมป้องกันกลุ่มอาการเฉพาะที่มักเกิดขึ้นกับผู้สูงอายุ รวมทั้งโรคเรื้อรังแบบไม่ติดต่อ เช่น เบาหวาน ความดันโลหิตสูง และไขมันในเลือดสูง เป็นต้น
รองนายกรัฐมนตรีได้กล่าวในตอนท้ายว่า การจัดงานครั้งนี้จึงเป็นประโยชน์อย่างยิ่งในการตรวจสุขภาพเชิงรุก พร้อมคัดกรองภาวะสุขภาพเบื้องต้นแก่ผู้สูงอายุ อีกทั้งมีการจัดเวทีเสวนาเกี่ยวกับความรู้ของโรคภัยต่าง ๆ โดยแพทย์ผู้เชี่ยวชาญเฉพาะทางสําหรับผู้สูงอายุอีกด้วย เพื่อให้ผู้สูงอายุที่มาร่วมงานนี้ได้นําความรู้ต่าง ๆ ไปปรับใช้ในการดํารงชีวิตประจําวันได้อย่างมีความสุขและเหมาะสม
หลังจากที่รองนายกรัฐมนตรีกล่าวเปิดงานแล้ว รองนายกรัฐมนตรีและคณะได้เยี่ยมชมนิทรรศการพร้อมชมการตรวจสุขภาพและกล่าวทักทายผู้สูงอายุที่มาร่วมงานด้วยอัธยาศัยอันดี
******************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีนำเสนอพัฒนาการล่าสุดของการบังคับคดีแพ่งของไทยต่อที่ประชุมระหว่างประเทศด้านวิชาการและเชิงปฏิบัติการเกี่ยวกับการบังคับคดีแพ่ง ครั้งที่ ๙  ณ เมืองโซชิ ส
วันศุกร์ที่ 12 ตุลาคม 2561
กระทรวงยุติธรรม โดยกรมบังคับคดีนําเสนอพัฒนาการล่าสุดของการบังคับคดีแพ่งของไทยต่อที่ประชุมระหว่างประเทศด้านวิชาการและเชิงปฏิบัติการเกี่ยวกับการบังคับคดีแพ่ง ครั้งที่ ๙  ณ เมืองโซชิ ส
กรมบังคับคดีนําเสนอพัฒนาการล่าสุดของการบังคับคดีแพ่งของไทยต่อที่ประชุมระหว่างประเทศด้านวิชาการและเชิงปฏิบัติการเกี่ยวกับการบังคับคดีแพ่ง ครั้งที่ ๙ ณ เมืองโซชิ สหพันธรัฐรัสเซีย
ในวันศุกร์ที่ ๑๒ ตุลาคม ๒๕๖๑ เวลา ๐๙.๔๐ น.
นางสาวรื่นวดี สุวรรณมงคล อธิบดีกรมบังคับคดี
ได้นําเสนอพัฒนาการล่าสุดของการบังคับคดีแพ่งของไทยต่อที่ประชุมระหว่างประเทศด้านวิชาการ
และเชิงปฏิบัติการเกี่ยวกับการบังคับคดีแพ่ง ครั้งที่ ๙ ณ เมืองโซชิ สหพันธรัฐรัสเซีย
โดยได้กล่าวถึงยุทธศาสตร์ชาติและนโยบายของรัฐบาลและนโยบายของรัฐมนตรีว่าการกระทรวงยุติธรรม
การปฏิรูปประมวลวิธีพิจารณาความแพ่งด้านการบังคับคดีตามคําพิพากษาหรือคําสั่งศาลที่มีผลตั้งแต่
๕ กันยายน ๒๕๖๐ การพัฒนาเทคโนโลยีและดิจิทัลเพื่อใช้ในการบังคับคดีแพ่งให้มีความสะดวก รวดเร็ว
และมีประสิทธิภาพยิ่งขึ้นและประเด็นท้าทายที่จะเกิดขึ้นในอนาคต ซึ่งการดําเนินการดังกล่าว
เป็นการเสริมสร้างความเชื่อมั่นให้กับผู้ลงทุนทั้งในประเทศและต่างประเทศ
และการเสริมสร้างความสามารถในการแข่งขันของประเทศ
ในการนี้ นางสาวอทิตยา ทองบุญ นิติกรชํานาญการพิเศษ กองบังคับคดีล้มละลาย ๔
ได้เข้าร่วมการประชุมด้วย
รัฐบาลไทย-ข่าวทำเนียบรัฐบาล-“บิ๊กอู๋”ทบทวน C188 ยันได้ข้อสรุปช่วยชาวประมง ก่อนยื่นสัตยาบัน 30 ม.ค.นี้
วันพฤหัสบดีที่ 24 มกราคม 2562
“บิ๊กอู๋”ทบทวน C188 ยันได้ข้อสรุปช่วยชาวประมง ก่อนยื่นสัตยาบัน 30 ม.ค.นี้
รมว.แรงงาน นัดประชุมทบทวนปรับปรุงกฎหมาย C188 ให้ได้ข้อสรุปที่ชัดเจนจากข้อเรียกร้องชาวประมงและที่เกี่ยวข้องทั้งหมดให้แล้วเสร็จก่อนดําเนินการยื่นสัตยาบันใน 30 ม.ค.นี้
เมื่อวันที่ 24 มกราคม 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานเป็นประธานการประชุมทบทวนและปรับปรุงกฎหมายที่เกี่ยวข้องกับอนุสัญญาองค์การแรงงานระหว่างประเทศ ฉบับที่ 188 ว่าด้วยการทํางานภาคประมง พ.ศ.2550 (ค.ศ.2007) ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยมีหน่วยงานที่เกี่ยวข้อง อาทิ ทุกกรมในสังกัดกระทรวงแรงงาน กรมประมง กรมเจ้าท่า กรมการแพทย์ ศูนย์บัญชาการแก้ไขการทําประมงผิดกฎหมาย (ศปมผ.) และตัวแทนชาวประมง 22 จังหวัดชายทะเลได้เข้าร่วมประชุม ซึ่งแนวทางปรับปรุงหลักเกณฑ์การดําเนินการให้สอดคล้องกับอนุสัญญา C188 เมื่อวันที่ 8 ม.ค.62 โดยมีข้อสรุปร่วมกัน 11 ข้อ ได้แก่ 1) อัตราการส่งเงินสมทบเข้ากองทุนเงินทดแทน และการเรียกเงินคืนจากกองทุนฯ กรณีลูกจ้างอยู่ไม่ครบปี 2) การเปิดโอกาสให้สามารถซื้อประกันสุขภาพของกระทรวงสาธารณสุขควบคู่กับประกันของภาคเอกชน ทดแทนการเข้าอยู่ในระบบของประกันสังคม 3) นิยาม “เรือประมงที่ทําการประมงเพื่อการค้า” ยังไม่ชัดเจน ซึ่งเรือประมงพื้นบ้านจะต้องถูกบังคับใช้ตามกฎหมายด้วยหรือไม่ 4) การจัดที่พักอาศัยบนเรือประมงมีผลบังคับใช้กับเรือขนาดและประเภทใดบ้าง 5) ความเหมาะสมเกี่ยวกับปริมาณ/คุณภาพของอาหารและเครื่องดื่ม 6) การนําเข้าแรงงานตาม MOU ใช้เวลานาน และเป็นภาระค่าใช้จ่ายของนายจ้างฝ่ายเดียว ทําให้แรงงานต่างด้าวไม่มีความรับผิดชอบ มักหลบหนีไปทํางานกับนายจ้างรายใหม่ 7) การตรวจสุขภาพ ไม่เห็นด้วยหาก สธ. จะเก็บค่าใช้จ่ายเพิ่มในการตรวจสายตาและการได้ยิน พร้อมขอให้จัดทําคู่มือ/แนวปฏิบัติในการส่งต่อผู้ป่วย 8) การนับชั่วโมงพักไม่สอดคล้องกับสภาพการทํางานบนเรือประมง โดยศูนย์ PIPO บางแห่งมีการตรวจนับชั่วโมงพักยาวติดต่อกัน 10 ชั่วโมง 9) ขอให้แก้ไขความซ้ําซ้อนของกฎหมายเกี่ยวกับบัญชีรายชื่อลูกเรือ 10) การกําหนดอัตรากําลังตามขนาดของเรือไม่ชัดเจน และปัญหาจํานวนลูกเรือไม่ครบ ตามที่แจ้ง Port Out ทําให้ไม่สามารถออกทําการประมงได้ 11) เงื่อนไขการส่งตัวแรงงานกลับประเทศต้นทาง นายจ้างไม่ควรต้องเป็นผู้รับผิดชอบ ค่าใช้จ่ายโดยเฉพาะกรณีที่ลูกจ้างเป็นฝ่ายผิด
นอกจากนี้ ที่ประชุมยังได้พิจารณาข้อเรียกร้องของชาวประมงที่ต้องหารือเพิ่มเติมอีก 3 ประเด็น คือ 1) แนวทางและประเภทเรือที่ต้องขอใบรับรองการตรวจสภาพเรือ 2) การเปิดโอกาสให้บุคคลอายุ 16 ปีขึ้นไป ฝึกงานในเรือประมงได้ 3) ปัญหาการจ่ายค่าจ้างผ่านบัญชีธนาคาร/ตู้เอทีเอ็มสร้างภาวะให้กับนายจ้าง/ลูกจ้าง เสนอให้แก้ไขกฎหมายให้สามารถจ่ายเป็นเงินสดและจ่ายค่าจ้างล่วงหน้าได้ และข้อเรียกร้องอื่น ๆ ที่ได้ข้อสรุปร่วมกัน 4 ข้อ ได้แก่ 1) เสนอให้มีการควบคุมมาตรฐานการปฏิบัติหน้าที่ ณ ศูนย์ PIPO 2) เสนอให้แก้ไขปัญหาเกี่ยวกับ VMS 3) เสนอให้รัฐบาลออกมาตรการช่วยเหลือด้านเงินทุนสําหรับทําการประมง 4) ปัญหาการแจ้งเรือเข้า - ออก ณ ศูนย์ PIPO ในพื้นที่เกาะยาว จังหวัดพังงา ซึ่งมีเกาะแก่งและกระแสน้ําที่เป็นอุปสรรค ไม่สามารถเดินเรือได้ตามกําหนดเวลา
-----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ปริยรณ พรหมสาขา ณ สกลนคร - ภาพ/
ศูนย์บัญชาการป้องกันการค้ามนุษย์ด้านแรงงาน - ข้อมูล/
24 มกราคม 2562
รัฐบาลไทย-ข่าวทำเนียบรัฐบาล-นายกรัฐมนตรีเผยรัฐบาลเสนอเรื่องการแก้ไขปัญหาฝุ่นละอองให้เป็นวาระแห่งชาติ เดินหน้าแก้ไขต่อไปอย่างจริงจัง และเข้มงวด
วันอังคารที่ 12 กุมภาพันธ์ 2562
นายกรัฐมนตรีเผยรัฐบาลเสนอเรื่องการแก้ไขปัญหาฝุ่นละอองให้เป็นวาระแห่งชาติ เดินหน้าแก้ไขต่อไปอย่างจริงจัง และเข้มงวด
นายกรัฐมนตรีเผยรัฐบาลเสนอเรื่องการแก้ไขปัญหาฝุ่นละอองให้เป็นวาระแห่งชาติ เดินหน้าแก้ไขต่อไปอย่างจริงจัง และเข้มงวด
วันนี้ (12 กุมภาพันธ์ 2562) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงฝุ่นละอองขนาดไม่เกิน 2.5 ไมครอน (PM2.5) ในพื้นที่กรุงเทพมหานครลดลงต่ํากว่าเกณฑ์มาตรฐานว่า ต้องเดินหน้าแก้ไขปัญหาต่อไปอย่างจริงจัง และเข้มงวด ซึ่งรัฐบาลได้เสนอให้เป็นวาระแห่งชาติให้มีการแก้ไขปัญหาอย่างยั่งยืน
ส่วนต่างจังหวัดที่มีค่าฝุ่นละอองเพิ่มขึ้นนั้น เกิดจากการเผาพืชเกษตร โดยเฉพาะการเผาไร่อ้อย ทําให้ปริมาณฝุ่นละอองมากขึ้น จึงขอความร่วมมืออย่าเผาพืชเกษตร และเผาไร่อ้อย เพื่อช่วยกันแก้ไขปัญหาอย่างยั่งยืน
--------------------------------------
รัฐบาลไทย-ข่าวทำเนียบรัฐบาล-"กระทรวงทรัพยากรฯ ร่วมใจ ต้านภัยโควิด -19 "
วันพุธที่ 29 เมษายน 2563
"กระทรวงทรัพยากรฯ ร่วมใจ ต้านภัยโควิด -19 "
กระทรวงทรัพยากรธรรมชาติและสิ่งแวดล้อม มอบถุงยังชีพเพื่อบรรเทาทุกข์แก่พี่น้องประชาชนชุมชนวัดไผ่ตันและชุมชนใกล้เคียง ที่ได้รับผลกระทบจากสถานการณ์การแพร่ระบาดโควิด – 19
"กระทรวงทรัพยากรฯ ร่วมใจ ต้านภัยโควิด -19 "
กระทรวงทรัพยากรธรรมชาติและสิ่งแวดล้อม มอบถุงยังชีพเพื่อบรรเทาทุกข์แก่พี่น้องประชาชนชุมชนวัดไผ่ตันและชุมชนใกล้เคียง ที่ได้รับผลกระทบจากสถานการณ์การแพร่ระบาดโควิด – 19
วันนี้ (29 เมษายน 2563) เวลาประมาณ 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นําทีมคณะผู้บริหาร ข้าราชการ พนักงาน เจ้าหน้าที่สังกัดกระทรวงฯถวายอาหารปรุงสําเร็จ จํานวน 600 กล่อง แด่เจ้าอาวาสวัดไผ่ตันเพื่อนําไปแจกจ่ายให้ประชาชน ณ ศาลาอเนกประสงค์ วัดไผ่ตัน แขวงสามเสนใน เขตพญาไท กรุงเทพมหานคร อีกทั้งมอบสิ่งของบรรเทาทุกข์ผู้ประสบภัยโควิด – 19 อาทิ ข้าวสาร บะหมี่กึ่งสําเร็จรูป อาหารกระป๋อง น้ํามันพืช น้ําปลา น้ําตาล น้ําพริก เจลล้างมือ ยาสีฟัน สบู่ ยารักษาโรคสามัญ เป็นต้น ให้แก่นางมานิตย์ จันทร์เพ็ญ ประธานชุมชนวัดไผ่ตัน จํานวน 250 ชุด เพื่อนําไปแจกจ่ายให้ประชาชนที่อยู่อาศัยในพื้นที่ใกล้เคียง ณ ศูนย์พัฒนาเด็กเล็กก่อนวัยเรียนวัดไผ่ตัน ซอยประดิพัทธ์ 19จากนั้น รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยคณะ ลงพื้นที่เดินแจกจ่ายสิ่งของบรรเทาทุกข์ผู้ประสบภัยโควิด – 19 ตามบ้านเรือนชุมชนวัดไผ่ตัน จํานวน 250 ชุด โดยมี นางมานิตย์ จันทร์เพ็ญ ประธานชุมชนวัดไผ่ตัน และนายสินธุ์ชัย บุญปักษ์ ผู้อํานวยการเขตพญาไท ให้การต้อนรับและอํานวยความสะดวกนําคณะผู้บริหารกระทรวงฯ เดินแจกจ่ายสิ่งของบรรเทาทุกข์ เพื่อช่วยลดภาระค่าใช้จ่ายและบรรเทาความเดือนร้อนให้แก่พี่น้องประชาชนชุมในพื้นที่ดังกล่าว
ทั้งนี้ ในการดําเนินการแจกถุงยังชีพให้แก่ประชาชนที่ได้รับผลกระทบจากสถานการณ์การแพร่ระบาดโควิด – 19 กระทรวงทรัพยากรธรรมชาติและสิ่งแวดล้อม จะดําเนินการแจกจ่ายสิ่งของบรรเทาทุกข์ผู้ประสบภัยโควิด – 19 และอาหารให้แก่พี่น้องประชาชนตามชุมชนบริเวณกระทรวงฯ หรือชุมชนที่ช่วยด้านสิ่งแวดล้อมทุกวันพุธ โดยจะเปลี่ยนชุนชนไปตามจุดต่าง ๆ ซึ่งถือหลักที่ว่า “พวกเรากระทรวงทรัพย์ ร่วมทุกข์ร่วมสุขกับชาวบ้าน ไม่ทิ้งกัน เราจะผ่าน โควิด – 19 ไปด้วยกัน”
สําหรับการดําเนินงานก้าวต่อไป กระทรวงทรัพยากรธรรมชาติและสิ่งแวดล้อม ได้ร่วมกับเครือข่ายเพื่อความยั่งยืนแห่งประเทศไทย (TRBN) จัดทําโครงการ “ส่งพลาสติกกลับบ้าน” เพื่อรับมือวิกฤติขยะจากสถานการณ์วิกฤตโควิด – 19 ทั้งนี้ กระทรวงทรัพยากรธรรมชาติและสิ่งแวดล้อม ขอความร่วมมือประชาชนและผู้ประกอบการให้ใช้บรรจุภัณฑ์พลาสติกเท่าที่มีความจําเป็น อีกทั้งให้ ลด ละ เลิก ใช้พลาสติกแบบใช้ครั้งเดียวทิ้ง ตลอดจนขอความร่วมมือจากทุกคนร่วมกันคัดแยกขยะ เพื่อนําขยะกลับมารีไซเคิลและสร้างประโยชน์ใหม่อย่างมีคุณค่าอีกครั้ง ส่วนขยะอาหารและขยะหน้ากากอนามัยที่ใช้แล้วให้แยกขยะก่อนทิ้ง เพื่อลดความเสี่ยงในการติดเชื้อให้กับพนักงานเก็บขยะและลดภาระบ่อฝังกลบต่อไป
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  12 กุมภาพันธ์ 2562
วันอังคารที่ 12 กุมภาพันธ์ 2562
สรุปข่าวการประชุมคณะรัฐมนตรี  12 กุมภาพันธ์ 2562
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี